กิจการร่วมค้า “BLISS-PLANET” ชนะประมูล “เน็ตโซน C” ของ กสทช. มูลค่า 2 พันลบ.
กิจการร่วมค้า “BLISS-PLANET” ชนะประมูล “เน็ตโซน C” ของ กสทช. มูลค่า 2 พันลบ. คาดลงนามสัญญาจ้าง ม.ค.62
26 ธ.ค. 2561

บริษัท บลิส-เทล จำกัด (มหาชน) หรือ BLISS และบริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET ในนาม “กิจการร่วมค้าบลิส แพลนเน็ต” ได้เข้าร่วมประมูลงานกับสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) ในงานโครงการจัดให้มีบริการอินเทอร์เน็ตความเร็วสูงในพื้นที่ห่างไกล (Zone C) กลุ่มที่ 2 ภาคเหนือ 2 ตามเอกสารประกวดราคาจ้างด้วยวิธีประกวดราคาอิเล็คทรอนิกส์ (e-bidding) เลขที่ 104/2561 ลงวันที่ 31 ตุลาคม 2561
โดยกิจการร่วมค้าบลิส แพลนเน็ต ได้ชนะการประกวดราคาโดยเสนอราคาต่ำสุด มูลค่างานทั้งสิ้น 1,998,499,999.96 บาท เป็นราคาที่รวมภาษีมูลค่าเพิ่มและภาษีอื่น ค่าขนส่ง ค่าจดทะเบียน และค่าใช้จ่ายอื่นๆ คาดว่าจะได้มีการลงนามสัญญาจ้างในเดือนมกราคม 2562 มีกำหนดแล้วเสร็จภายใน 5 ปี 360 วัน นับจากวันลงนามในสัญญา